Dont a ra da vezañ anat penaos eo suj Morales da choantoù ar Stadoù-Unanet ha da lazioù ar vroioù a stumm rannerezh etrebroadel al labour hervez o choantoù dre o fouez pennañ en ensavadurioù etrebroadel. Un ekonomiezh troet war-zu an ezporzhiañ madoù labour-douar ha mein eo Bolivia. Paket eo ar vro e kelchiad an isdiorren. Ar gaz bolivat a vez ezporzhiet dar broioù all marchatmat-lous hag enporzhiet en-dro ur wezh puret. Ul lodenn eus an diforch a briz a vez  skoazellet gant ar stad a-drugarez dar skoaziadoù etrebroadel. Stummet e vez ur Stad leveour ha neus graet netra evit diorren an industriezh ha difenn al labour-douar bevidik. Petra eo se ma neo ket dezverkoù ur steuñv trevadennel boutin, a vir ouzh al labourerien da vestroniañ o dazont ha bezañ perchenn war pinvidigezhioù ar vro ?